laion/Wikipedia-Exotic huggingface dataset:
רשימה של איברי רבייה זכריים ונקביים הקשורים זה לזה

רשימה זו של איברי רבייה זכריים ונקביים הקשורים זה לזה מציגה את הקשרים בין איברי הרבייה הזכרים והנקביים והתפתחות מערכת הרבייה, וכיצד הם חולקים אופן התפתחותי משותף. זה הופך אותם להומולוגים ביולוגיים. איברים אלה מובדלים באיברי המין אצל גברים ואצל נשים. איברי המין החיצוניים של גברים ושל נשים הם ממקור כמעט זהה. מקורם מהתלולית הגניטלית היוצרת קדמי לחפת הביבי. התלולית הגניטלית של עובר בן שמונה שבועות זהה בשני המינים. לשניהם אזור העטרה, שיימשך ליצירת עטרת הדגדגן (אצל נקבות) או עטרת הפין (אצל זכרים), חפת וחריץ אורוגניטליים, ותלולית אנאלית. עד השבוע העשירי לערך, איברי המין החיצוניים עדיין דומים.
דוד בוארון

דוד בוארון (נולד ב-13 במרץ 1959) הוא כדורגלן עבר ישראלי, ששיחק בעמדת המגן הימני. דוד בוארון התחיל בקבוצת הנוער והבוגרים של הפועל שדה עוזיהו בליגה ג'. בגיל 17 עבר לקבוצת הפועל אשדוד ששיחקה בליגה הארצית וערך את הופעת הבכורה מול הפועל טירת כרמל. בוארון שיחק שנתיים בהפועל אשדוד, בעונת הבכורה ירד איתה לליגה א' והמשיך עוד עונה. בעונת 1980–1981 הצטרף לקבוצת מכבי יבנה ששיחקה בליגה הארצית. ביבנה בוארון היה שחקן הרכב והעפיל עימה לליגה הלאומית בסיום עונת 1981–1982. בעונת 1984–1985 זכה עם מכבי יבנה בגביע הטוטו. בסך הכל שיחק בוארון ביבנה 9 עונות ברציפות, מהן 4 בליגה הארצית ו-5 עונות בליגה הלאומית. לזכותו בישולים ושערים רבים שהבקיע מעמדת המגן. בעונת 1989–1990 עזב בוארון את מכבי יבנה והצטרף לקבוצת מכבי עירוני אשדוד מליגה א' דרום, איתה העפיל בסיום העונה לליגה הארצית דרך משחקני המבחן. בעונה שלאחר מכן שבר את רגלו במהלך משחק באמצע העונה, פציעה שגרמה לו לפרוש ממשחק. גביע הטוטו זכייה (1): עונת 1984–1985 בוארון מתגורר במושב שדה עוזיהו ומאז הפרישה עובד כמפקח בווטרינריה העירונית של עיריית אשדוד. כל המי ומי בליגה הארצית, בעיתון מעריב 1 באוקטובר 1978 פתיחה טובה וסיום טוב, בעיתון מעריב 29 באוקטובר 1978 95 העברות, בעיתון מעריב 5 באוגוסט 1980 יבנה: שוקרון ובלושטיין עוזבים; מבוקש:מכנס, בעיתון מעריב 16 ביוני 1989 דרבי אשדודי בשנה הבאה בארצית!, בעיתון מעריב 24 במאי 1990
מרקוס יוליוס אלכסנדר

מרקוס יוליוס אלכסנדר (16–44 לספירה) היה סוחר יהודי אלכסנדרוני ממשפחה עשירה, בנו של אלכסנדר האלבארכס, אחיו הצעיר של טיבריוס יוליוס אלכסנדר ובעלה הראשון של הנסיכה ברניקי. מרקוס נולד וגדל באלכסנדריה, מצרים. דודו מצד אביו היה הפילוסוף פילון. לדברי יוסף בן מתתיהו, אלכסנדר האלבארכס היה ראשון בקרב יהודי אלכסנדריה בייחוס משפחתו ובעושרו. היה זה סבו מצד אביו או הסבא רבא מצד אביו, שקיבל אזרחות רומאית מהדיקטטור הרומי יוליוס קיסר. לאבותיו ולמשפחתו היו קשרים חברתיים וקשרים לכהונה ביהודה, לשושלת החשמונאית, לשושלת ההרודיאנית ולשושלת היוליו-קלאודית ברומא. השם "מרקוס יוליוס אלכסנדר" נמצא על גבי כמה אוסטרקונים וייתכן מאוד כי מדובר באותו אדם. מרקוס היה מעורב במסחר באזור תבאיס (אנ') במצרים. אלכסנדר האלבארכס והמלך אגריפס הראשון היו חברים ותיקים. בשנת 41 סידר אגריפס את נישואי בתו ברניקי למרקוס, בהיותה עוד נערה צעירה. זהו אחד משלושה מקרים בלבד, בהם בת לשושלת ההרודיאנית נישאה לאיש שאינו ידוע כמלך, כנסיך, או כבן משפחת הורדוס בעצמו. ייתכן ונישואין אלו היו קשורים בהלוואה הכספית הגדולה שהעניק אביו של מרקוס להוריה של ברניקי מספר שנים קודם לכן. יוסף בן מתתיהו מספר כי מרקוס היה בעלה הראשון של ברניקי, אולם לא מציין אם גם ברניקי הייתה אשתו הראשונה. נישואין אלו היו קצרים, מכיוון שמרקוס נפטר לפני אוגוסט שנת 44. ככל הנראה לא היו לו ילדים. מאוחר יותר נישאה ברניקי לדודה מצד אביה, הורדוס. יוסף בן מתתיהו, קדמוניות היהודים, ספר 18, פרק ח, פסקה א, סעיף 259. יוסף בן מתתיהו, קדמוניות היהודים, ספר 20, פרק ה, פסקה ב, סעיף 100. Katherine G. Evans, Alexander the Alabarch, p. 584 Katherine G. Evans, Alexander the Alabarch, p. 582, note 17 Katherine G. Evans, Alexander the Alabarch, pp. 585, 593 Katherine G. Evans, Alexander the Alabarch: Roman and Jew, 1995 Seminar Papers, Society of Biblical Literature, p. 580 יוסף בן מתתיהו, קדמוניות היהודים, ספר 18, פרק ו, פסקה ג, סעיפים 159–160. יוסף בן מתתיהו, קדמוניות היהודים, ספר 19, פרק ה, פסקה א, סעיפים 276–277. Katherine G. Evans, Alexander the Alabarch, p. 581
בריטניה (סדרת טלוויזיה)

בריטניה (באנגלית: Britannia) היא סדרת דרמת פנטזיה היסטורית שכתב גֵ'ז באטרוורת'. העונה הראשונה בת תשעה פרקים הופקה על ידי סקיי ופריים וידאו. מככבים בסדרה קלי ריילי, דייוויד מוריסי, זואי ואנאמייקר, מקנזי קרוק, ניקולאי לי קאס ואלינור וורת'ינגטון קוקס. שידור הבכורה של הסדרה בממלכה המאוחדת היה בערוץ Sky Atlantic ב-18 בינואר 2018, ובארצות הברית בפריים וידאו ב-26 בינואר 2018. הסדרה מתרחשת בשנת 43 לספירה והיא עוקבת אחר כיבוש בריטניה על ידי הרומאים. ארץ מסתורית הנשלטת בידי נשים לוחמות פראיות ודרואידים חזקים שיכולים לתעל את הכוח העוצמתי של השאול. היריבות הקלטיות קרה ואנטדיה חייבות לשתף פעולה כדי להילחם בפולשים הרומאים בהנהגתו של אולוס פלאוטיוס. דייוויד מוריסי – אולוס פלאוטיוס פורטונטו סרלינו – אספסיאנוס הוגו ספיר – לוסיוס דניאל קלטגירונה – ברוטוס ארון פייר – אנטוניוס זאקי איסמעיל – פילו גרשווין יוסטאש – ויטוס רנה זאגר – דסימוס (תפקיד אורח) ג'רארד מונקו – עריק רומאי סטיב פמברטון – קלאודיוס ג'ון מרקז – פליקס קלי ריילי – קרה איאן מקדרמיד – המלך פלנור ג'וליאן ריינד-טוט – פלאן אנאבל סקולי – אמינה סמנתה קולי – אנדרה בארי וורד – סוייר קאלי קוק – איסלין אלינור וורת'ינגטון קוקס – קייט זואי ואנאמייקר – המלכה אנטדיה ג'ו ארמסטרונג – גילדס ליאנה קורנל – אניה מקנזי קרוק – וראן והארקה ג'ודי מקני – וילה ג'ק רות' – אוסיאן דייוויד בראדלי – קווין אביגיל רייס – זקנה פיטר הוסקינג – זקן ניקולאי לי קאס – דיביס / המנודה סטנלי ובר – לידון הגאלי גארי אוליב – ג'הוטאמיסו טולגה סאפר – עזיז לורה דונלי – הלה את העונה הראשונה הפיקו ריק מקאלום, סרטי ורטיגו והפקות ניל סטריט. הסדרה צולמה באתרים בצ'כיה ובוויילס. רוב הדיאלוגים בסדרה הם באנגלית, שמייצגת את השפה לטינית וולגרית, אותה מדברים הרומאים, והבריטונית אותה דוברים הקלטים. בסדרה משתמשים גם בשפות הלטינית והוולשית. במרץ 2018 פורסם שסקיי אטלנטיק חידשה את הסדרה לעונה שנייה. אתר האינטרנט הרשמי של בריטניה (באנגלית) בריטניה, ברשת החברתית אקס (טוויטר) "בריטניה", במסד הנתונים הקולנועיים IMDb (באנגלית) "בריטניה", באתר Rotten Tomatoes (באנגלית) "בריטניה", באתר Metacritic (באנגלית) "בריטניה", במסד הנתונים הקולנועיים KinoPoisk (ברוסית) Tartaglione, Nancy (3 באוגוסט 2016). "Sky & Amazon To Rule 'Britannia'; Jez Butterworth Penning Event Period Drama". Deadline.com. {{cite web}}: (עזרה) Ritman, Alex (3 באוגוסט 2016). "Sky, Amazon Team on Roman Invasion Drama 'Britannia'". The Hollywood Reporter. {{cite web}}: (עזרה) Grebey, James (17 בינואר 2018). "'Britannia' Looks Likes Like 'Game of Thrones,' But Proudly Dumb". Inverse (website). {{cite web}}: (עזרה) Gompertz, Will (20 בינואר 2018). "Will Gompertz reviews Sky Atlantic's drama Britannia". BBC News. {{cite web}}: (עזרה) Barraclough, Leo (3 באוגוסט 2016). "Amazon, Sky Team on Jez Butterworth's 'Britannia,' Starring Kelly Reilly". Variety. {{cite web}}: (עזרה) Harrison, Ellie (18 באפריל 2018). "Where is Britannia filmed?". Radio Times. נבדק ב-11 בפברואר 2020. {{cite web}}: (עזרה) McLennan, Cindy (16 במרץ 2018). "Britannia: Season Two; British Historical Fantasy Series Renewed". TV Series Finale. {{cite web}}: (עזרה)
שחר סוויסה

שחר סוויסה (נולד ב-4 במרץ 1979) הידוע גם כש"ס הוא ראפר, מוזיקאי ומפיק מוזיקלי ישראלי. סוויסה החל את הקריירה המוזיקלית שלו בשנות ה-90 של המאה ה-20 כאשר עבד יחד עם ההרכב "שב"ק ס'" על אלבומיהם הראשונים, ואף לקח חלק בהפקת אלבום הבכורה של ההרכב "חלוצי החלל". ב-2004 השתתף בתוכנית המציאות "9 שעות ושיר" בערוץ 24 והקליט את השיר "אש בנשמה" עם "שבק מיוזק", פילוני ופישי הגדול. ב-2005 השתתף בתוכנית "גלויות מכאן" ושר את שיר הנושא של התוכנית. השתתף גם באלבומה של שורטי "לאלף את הסוררת" בשיר "המבט שלו". ב-2006 הוציא סוויסה את אלבום הבכורה שלו, "שחר סוויסה", תחת חסותה של חברת התקליטים NMC. עוד בשנת 2006 התארח עם חמי ומירו בשיר "אני רוצה לזוז" של תומר יוסף, באלבום "צוחקים מתחת לאדמה". ב-2007 השתתף באלבומו של אמיר פיי גוטמן "דבש בכוורת" בשיר "האור שבקצה הבמה". וגם הופיע באלבומו של קוואמי "מלחמת פופ" בשיר "רננו צדיקים" הכולל את קוטג' וקאשי. בשנת 2009 הוציא את פרויקט הסינגלים 60,70,80 ה-30 שם שיתף פעולה עם דן תורן שהפיק את הסינגל "אהבה". ב-2009 גם הוציא דואט עם דניאלה פיק בשם "לא בא לי". בין השנים 2013-2017 הוציא סוויסה את הסינגלים "סוויס אייר" "תני לי סימן" "יללת הגברים", "ארץ אהובה", "רומבה", ואת "יהיה לנו טוב" שהפיק טל מטמור, מתוך אלבום מיועד. שחר סוויסה (2006) שחר סוויסה, באתר אפל מיוזיק (באנגלית) שחר סוויסה, באתר ספוטיפיי שחר סוויסה, באתר Genius שחר סוויסה, באתר MOOMA (בארכיון האינטרנט) מאת מתן שרון, אינדקס ההיפ הופ הישראלי: ערכים פ' עד ת', באתר טיים אאוט, ‏2015-08-18 אש בנשמה מתוך 9 שעות ושיר ""גלויות מכאן" יוצא לדרך" שחר סוויסה - גליות מכאן שחר סוויסה* - שחר סוויסה, באתר Discogs (באנגלית) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
Worlds Collide (2019)

אירוע Worlds Collide בשנת 2019 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (205 לייב, NXT ו-NXT UK). הוא צולם בתאריכים 26 ו-27 בינואר 2019, ושודר שבוע לאחר מכן, ב-2 בפברואר 2019. האירוע נערך במרכז הכנסים בפיניקס שבאריזונה. האירוע כלל טורניר של 15 משתתפים, כשהם חולקו למותגים NXT,‏ NXT UK ו-205 לייב. הזוכה בטורניר היה ולווטין דרים מ-NXT, והוא בחר להתחרות מול ג'וני גרגאנו על אליפות צפון אמריקה של NXT. הזוכה בטורניר יקבל קרב על אליפות לבחירתו מהמותגים NXT,‏ NXT UK או 205 לייב. ב-10 בינואר, קרב באטל רויאל של 15 משתתפים נקבע לאירוע. סדר ההדחות של הבאטל רויאל יקבע את ההתמודדויות של הסיבוב הראשון בטורניר. הזוכה בקרב הבאטל רויאל יקבל מנוחה ולא יתחרה בסיבוב הראשון, אלא יצטרף לטורניר רק בסיבוב השני. Worlds Collide, במסד הנתונים הקולנועיים IMDb (באנגלית) אירוע התנגשות העולמות ישודר בערוץ ה-WWE Network ב-2 בפברואר ה-WWE מכריזים על טורניר "התנגשות העולמות", חמשת המשתתפים מכל מותג הוכרזו
ילנה קונדקובה

ילנה ולדימירובנה קונדקובה (ברוסית: Еле́на Влади́мировна Кондако́ва; נולדה ב-30 במרץ 1957 במיטישצ'י, שבמחוז מוסקבה) היא קוסמונאוטית ופוליטיקאית רוסייה. גיבורת הפדרציה הרוסית (1995). הפכה לטייסת החלל האישה השלישית, בתולדות ברית המועצות ורוסיה, לאחר ולנטינה טרשקובה (שטסה בשנת 1963) וסבטלנה סביצקאיה (שטסה בשנת 1982) ולטייסת החלל הראשונה של הפדרציה הרוסית. היא נולדה ב-30 במרץ 1957 בעיר מיטישצ'י שבמחוז מוסקבה, ברוסיה הסובייטית. ילנה קונדקובה הייתה האישה הראשונה שביצעה טיסה ארוכה לחלל ושהתה בו במשך מספר חודשים. בשנת 1985 החלה להתאמן בחללית סויוז TM. היא נכללה בחיל הקוסמונאוטים של ברית המועצות משנת 1989. טיסת החלל הראשונה שלה התרחשה ב-4 באוקטובר 1994 במסגרת משלחת סויוז TM-20 וחזרה לכדור הארץ ב-22 במרץ 1995, לאחר שהייה בת 5 חודשים בתחנת מיר. הטיסה השנייה שלה הייתה כמומחית בחללית האמריקאית אטלנטיס במסגרת משלחת STS-84 בתאריכים 15–24 במאי 1997 במסגרת תוכנית העגינה השישית עם תחנת החלל מיר. מאז 1980 היא עבדה כמהנדסת במחלקה 113 בתאגיד החלל והטילים "אנרגיה", שם עבדה בקבוצת ניהול התפעול הראשי ועסקה בתכנון טיסות ארוכות טווח לחלל ובהכשרת צוותים במצבי חירום, עבדה על ביצוע פרויקטים מדעיים, ניסויים וביצעה עבודות מחקר. משנת 1989 עד 1999 שירתה בחיל הקוסמונאוטים של תאגיד החלל הרוסי. היא פרשה מתאגיד החלל אנרגיה ב-30 בדצמבר 1999, עם בחירתה למושב בדומה הממלכתית של הפדרציה הרוסית. ב-27 במרץ 2012 מונתה להיות נציגת הסחר של הפדרציה הרוסית בשווייץ. מ-1999 עד 2003 - הייתה חברת הדומה מטעם מפלגת "מולדת - רוסיה כולה". משנת 2003 עד 2011 מטעם מפלגת רוסיה המאוחדת. ב-16 באוגוסט 2011 הודיעה קונדקובה על פרישתה מרוסיה המאוחדת עקב אי הסכמתה עם תוצאות הבחירות הפנימיות במפלגה שנערכו באותו חודש. גיבורת הפדרציה הרוסית (10 באפריל 1995) מדליה על הישגים בחקר החלל (12 באפריל 2011) - הוענק על תרומתה הגדולה בתחום המחקר, הפיתוח והשימוש בחלל החיצון, שנים רבות של עבודה מצפונית, פעילות חברתית פעילה מדליית נאס"א לטיסות חלל (NASA Space Flight Medal). בעלה - ולרי ריומין - היה טייס חלל אף הוא ולאחר מכן אחד מבכירי תאגיד הטילים והחלל "אנרגיה" בתה - יבגניה ולרייבנה ריומינה - נולדה בינואר 1986. ולנטינה טרשקובה סבטלנה סביצקאיה ילנה סרובה И. А. Маринин, С. Х. Шамсутдинов, А. В. Глушко (составители). Советские и российские космонавты. 1960—2000 / Под редакцией Ю. М. Батурина. — М.: ООО Информационно-издательский дом «Новости космонавтики», 2001. — ISBN 5-93345-003-0. מדיה וקבצים בנושא ילנה קונדקובה בוויקישיתוף הקוסמונאוטית ילנה קונדקובה . אנציקלופדיית הווידאו "קוסמונאוטים". אולפני הטלוויזיה של רוסקוסמוס (ברוסית) ילנה קונדקובה, באתר אנציקלופדיה בריטניקה (באנגלית) "Космонавт Е.Кондакова обвинила «ЕР» в фальсификациях на праймериз". אורכב מ-המקור ב-2011-10-20. נבדק ב-2011-12-20. Женщина-космонавт Кондакова обвинила «ЕР» в фальсификации праймериз Праймериз «Единой России» и ОНФ спровоцировали «космическую» ссору и обвинения в фальсификации "Statistics - Kondakova Yelena Vladimirovna" (באנגלית). spacefacts.de. נבדק ב-2018-05-27. Указ Президента Российской Федерации от 12 апреля 2011 года № 436 «О награждении медалью „За заслуги в освоении космоса“» Елена Владимировна Кондакова на сайте «Космической энциклопедии ASTROnote»
פאוסטו מאסנאדה

פאוסטו מאסנאדה (באיטלקית: Fausto Masnada; נולד ב-6 בנובמבר 1993) הוא רוכב אופני כביש איטלקי בקבוצת סודאל-קוויק סטפ. מאסנאדה נולד בברגמו. ב-2016, רכב מאסנאדה בקבוצת למפרה בתור סטאז'ר, אך לא הצליח להשיג חוזה קבוע בקבוצה. בעקבות כך, חתם ב-2017 בקבוצת "אנדרוני–ג'יאקטולי" האיטלקית מדרג הפרו קונטיננטל. באותה עונה סיים שלישי בטור של טורקיה, 24 שניות אחרי דייגו אוליסי המנצח. את 2018 פתח מאסנאדה בארגנטינה, כשסיים במקום ה-11 בוואלטה אה סאן חואן. הוא סיים שישי במרוץ קופי אה ברטלי ושלישי בג'ירו דל'אפנינו, לאחר שהפסיד לג'וליו צ'יקונה המנצח ואמארו אנטונש בספרינט הסיום. במאי, מאסנאדה ערך את הופעת הבכורה שלו בגרנד טור כשנבחר לג'ירו ד'איטליה, הוא לא התבלט במרוץ וסיים במקום ה-26, שהיה הראשון מתוך בני קבוצתו. הוא סיים תשיעי בטור של הונגריה וניצח את קטגוריית ההרים בטור של סלובניה. לקראת סוף העונה, הוא ניצח את הטור של האיינאן בסין, לאחר שגם ניצח את הקטע השמיני במרוץ. ב-2019, סיים שלישי בג'ירו די סיציליה וניצח את קטגוריית ההרים במרוץ. מאסנאדה התחרה בטור של האלפים שהיווה עבורו הכנה לקראת הג'ירו ד'איטליה, ובלט מאוד במרוץ לאחר שניצח 2 קטעים מתוך חמישה וסיים במקום החמישי, 1:13 אחרי פאוול סיבאקוב. לאחר מכן סיים שני בג'ירו דל'אפנינו, כשבן קבוצתו מאטיה קטאנאו מקדים אותו. בג'ירו ד'איטליה, בקטע השישי, מאסנאדה היה חלק מקבוצת בריחה גדולה ששרדה עד הסיום, בשלב מסוים התנתקו מהקבוצה הוא וולריו קונטי ועברו לקדמת המרוץ, בסיום גבר מאסנאדה על קונטי וניצח את הקטע. בנוסף לכך מאסנאדה סיים שלישי בקטע ה-16, אחרי ג'וליו צ'יקונה ויאן הירט, ורביעי בקטע ה-17. הוא סיים שני בקטגוריית ההרים, אחרי ג'וליו צ'יקונה. מאסנאדה סיים רביעי בקטגוריית הנקודות. הוא סיים את המרוץ במקום ה-20, שהיה הראשון מתוך בני קבוצתו. מאסנאדה גם זכה בקטגוריית הרוכב האגרסיבי ביותר של המרוץ. לאחר תום הג'ירו, הוא סיים שביעי בטור של סלובניה ושמיני בקופה אגוסטוני. ב-2020, עבר מאסנאדה לקבוצת CCC הפולנית. ב-19 באוגוסט 2020 פרסמה קבוצת דקונינק קוויק-סטפ הבלגית שמאסנאדה חתם אצלה עד סוף עונת 2021 ויתחיל לרכוב אצלה החל מעונת 2020, זאת בשל סגירתה הצפויה של קבוצת CCC. מדיה וקבצים בנושא פאוסטו מאסנאדה בוויקישיתוף פאוסטו מאסנאדה, ברשת החברתית אקס (טוויטר) פאוסטו מאסנאדה, ברשת החברתית אינסטגרם פאוסטו מאסנאדה, באתר Cycling Archives Masnada signs two-year deal with CCC Team, cyclingnews.com Deceuninck – Quick-Step signs Fausto Masnada, deceuninckquickstep.com
גוזן (מחנות ריכוז)

גוּזֶן (בגרמנית: Gusen) היה מערך של שלושה מחנות ריכוז, שתחילתו כשלוחה הראשונה של מחנה מאוטהאוזן באוסטריה. מחנה גוזן I הוקם כארבעה ק"מ וחצי ממערב למאוטהאוזן, בקרבת העיירה סט. גיאורגן על נהר גוזן (Sankt Georgen an der Gusen). גוזן התחיל לפעול ב-9 במרץ 1940 והחל מאפריל אנטון שטרייטוויזר היה מנהלו. בשנתיים הראשונות לקיומו התנהל בו רישום נפרד לאסיריו, ורק אחר כך אוחד מספור האסירים בגוזן עם מחנה מאוטהאוזן. ממאי 1940 ועד סוף אותה שנה הגיעו למחנה כ-5,000 אסירים פולנים והועסקו במחצבות ובבית-המלאכה לייצור לבנים שבמקום. עד סוף אותה שנה מתו 1,507 מהם ונרשמו בספר הנספים הנפרד של המחנה. נוסף להם הוצאו להורג בירייה כ-240 קצינים וסטודנטים פולנים, לפי רשימות שמיות בפקודת הגסטפו בפולין. מפקד המחנה היה האופטשטורמפיהרר ס"ס קארל חמיילבסקי. במחנה היו 30 צריפים ושני מבני אבן. תחילה היו שישה צריפי בית-חולים, ובחורף 1943–1944 צורפו אליהם עוד ארבעה צריפים. בשנת 1943 חוברו קווי מסילות ברזל מיוחדות למחצבות ולמפעלי חברות מסרשמיט ושטייר שפעלו במחנה, ובהם הועסקו אסירים רבים בייצור חלקי מטוסים ומכונות ירייה. ב-9 במרץ 1944 הוקם בקרבת מקום עוד מחנה, גוזן II. היו בו כ-10,000 אסירים. בדצמבר 1944 הוקם מחנה קטן אחר, גוזן III, ובו 262 אסירים. בגוזן II הועסקו האסירים בחפירת מנהרות תת-קרקעיות לאולמות למפעלי חימוש. מנהרה אחת באורך שבעה ק"מ, ברוחב שמונה מטרים ובגובה 15 מטרים הושלמה, ובה התחילה חברת שטייר בייצור מיסבים כדוריים. שאר המנהרות לא הושלמו עד גמר המלחמה. המחנות שוחררו ב-5 במאי 1945 על ידי צבא ארצות הברית. תנאי החיים של האסירים במחנות גוזן היו קשים מאוד. קצב העבודה המהיר הושג על ידי סגל שהיה ברובו הגדול מורכב מפושעים פליליים, והם רצחו בלי הבחנה את האסירים המוחלשים. מאוקטובר 1941 ועד מאי 1942 בלבד נרשמו 2,151 שבויים סובייטים בספר המתים של המחנה, וזאת נוסף לנספים בני לאומים אחרים. צריף 30 היה מקום מאסף של חולים שיש לרוצחם בזריקות פנול. בצריף 31 נרצחו אסירים מוחלשים בידי "זקן הצריף" (Blockälteste) (אנ') במהלומות מקל. מדי פעם נשלחו קבוצות אסירים למבצר הרטהיים, ושם נרצחו בתא הגזים שבמקום. בסך הכול נכלאו במחנות גוזן 67,677 אסירים, מהם נרשמו 31,535 ברשימות המתים. למספר הזה יש להוסיף לפי הערכה זהירה כ-2,500 מתים, בעיקר יהודים, שלא נרשמו בספרי המחנה, ועוד 2,630 שנשלחו ממחנות גוזן למבצר הרטהיים ושם נרצחו. לקראת השחרור, מצבם של כ-2,000 אסירים היה ירוד מאוד, והם מתו סמוך לשחרור. אחרי המלחמה הועמד מפקד מחנות גוזן עד 1942, קארל חמיילבסקי, למשפט בעיר אנסבך ונידון למאסר עולם. מאוטהאוזן מדיה וקבצים בנושא גוזן בוויקישיתוף מונח המציין בעל תפקיד שכלול במושג קאפו. גוזן, באתר יד ושם - מרכז המידע אודות השואה בנימין אקשטיין, גוּזֶן, האנציקלופדיה של השואה ב', יד ושם וספרית פועלים, 1990, עמ' 248–249
Fetch the Bolt Cutters

Fetch the Bolt Cutters (בעברית: "תביא את המנשכיים") הוא אלבום האולפן החמישי של הזמרת-יוצרת האמריקאית פיונה אפל. האלבום יצא לאור ב-17 באפריל 2020 על ידי חברת התקליטים אפיק רקורדס. מתוך האלבום יצא סינגל. האלבום דורג 98 מתוך 100 ב-Metacritic, ובכך הוא האלבום בעל הדירוג השני הגבוה ביותר באתר. נכון לאפריל 2020, האלבום הוא אחד מהאלבומים המוערכים ביותר בתולדות עולם המוזיקה, תוך שמרבית הביקורות שהופנו כלפיו היו חיוביות ברובן וזאת בנוסף לכך שרוב אתרי המוזיקה העניקו לו ציונים של חמישה כוכבי זהב מתוך חמישה ושלל דירוגים נוספים. באתר Album of the Year, קיבל האלבום דירוג של 95 מתוך 100. בהגרדיאן קיבל דירוג של חמישה כוכבי זהב מתוך חמישה. כך גם באינדפנדנט, דיילי טלגרף, הטיימס, ואף בפיצ'פורק היה לאלבום הראשון מאז My Beautiful Dark Twisted Fantasy שקיבל דירוג של 10 מתוך 10. ב-AnyDecentMusic? קיבל דירוג של 9 מתוך 10. נכון ל-20 באפריל 2020, ציונו המשוכלל על סמך כל הביקורות שקיבל, עומד על 100 מתוך 100 מה שהופך אותו לאלבום היחיד בעולם המוזיקה שהצליח לעשות זאת. ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. כל שירי האלבום נכתבו על ידי פיונה אפל עצמה חוץ מרצועה מספר 8. מידע על האלבום Fetch the Bolt Cutters באתר MusicBrainz האלבום Fetch the Bolt Cutters באתר Discogs האלבום Fetch the Bolt Cutters באתר ספוטיפיי האלבום Fetch the Bolt Cutters באתר דיזר האלבום Fetch the Bolt Cutters באתר Yandex.Music (ברוסית) האלבום Fetch the Bolt Cutters באתר אפל מיוזיק פיונה אפל, דייוויד גארזה, סבסטיאן שטיינברג Fetch the Bolt Cutters, discogs (באנגלית) Fetch the Bolt Cutters by Fiona Apple (באנגלית), נבדק ב-2020-04-20 Fiona Apple - Fetch the Bolt Cutters, Album of The Year (באנגלית) Fetch The Bolt Cutters by Fiona Apple reviews | Any Decent Music, www.anydecentmusic.com Barton, Laura (2020-04-17). "Fiona Apple: Fetch the Bolt Cutters review – a glorious eruption". The Guardian (באנגלית בריטית). ISSN 0261-3077. נבדק ב-2020-04-20. Fiona Apple’s Fetch the Bolt Cutters is a witty, wonderful album laced with defiance, The Independent, ‏2020-04-16 (באנגלית) Neil McCormick, ‏Fiona Apple, Fetch the Bolt Cutters review: a masterpiece for the #MeToo era, The Telegraph, 17 April 2020 Hodgkinson, Will. "Fiona Apple: Fetch the Bolt Cutters review — she has Kate Bush's poetry and the spirit of Tom Waits" (באנגלית). ISSN 0140-0460. נבדק ב-2020-04-20. Fiona Apple: Fetch the Bolt Cutters, Pitchfork (באנגלית) The 50 Best Albums of 2020 (So Far), בילבורד, ‏9 ביוני 2020 Fetch the Bolt Cutters, Spotify, ‏2020-04-16 (באנגלית)
היכל התהילה של ה-WWE לשנת 2007

היכל התהילה של ה-WWE‏ (2007) היה טקס הוקרה למחזור השמיני במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment‏ (WWE) ב-31 במרץ 2007 בתיאטרון פוקס שבדטרויט, מישיגן. האירוע היה חלק מסוף השבוע של רסלמניה 23. האירוע הונחה על ידי טוד גרישם. הטקס שודר מאוחר יותר באותו הערב בערוץ הטלוויזיה USA. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network. הכוכבים הראשיים של המחזור מופיעים בכתב מודגש אתר האינטרנט הרשמי של היכל התהילה של ה-WWE שאטנר יכניס את "המלך" להיכל התהילה ערוץ ה-WWE Network הוסיף לתכנים שלו את טקסי היכל התהילה דאסטי רודס באתר World Wrestling Entertainment "מר פרפקט" קורט הניג באתר World Wrestling Entertainment ג'רי לולר באתר World Wrestling Entertainment ניק בוקווינקל באתר World Wrestling Entertainment מר פוג'י באתר World Wrestling Entertainment השיק באתר World Wrestling Entertainment ג'ים רוס באתר World Wrestling Entertainment הויילד סמואנס באתר World Wrestling Entertainment
מרכז החלל הלאומי במוסקבה

מרכז החלל הלאומי (ברוסית: Национальный космический центр) הוא קומפלקס מבנים במוסקבה, שנבנה ברחוב מיאסישצ'בה בנפת פיליובסקי פארק, בשטחו של מרכז חרוניצ'ב למחקר מדעי וייצור בתחום החלל. מרכז החלל הוא יוזמה שעלתה ב-22 בפברואר 2019 על ידי מנהל תאגיד רוסקוסמוס דמיטרי רוגוזין כפרויקט משותף עם עיריית מוסקבה שבו ימוקם מטה סוכנות החלל הממשלתית, מרכז בקרת הטיסה ועובדי רוסקוסמוס. אליהם יצורפו 17 מפעלים וחברות חלל. מרכז החלל הלאומי נועד לאגד, תחת קורת גג אחת, 18 מתוך 30 לשכות העיצוב של מוסקבה ומפעלי תעשיית החלל במוסקבה: בסך הכל כ-12 אלף עובדים חדשים (וכך, יחד עם 8 אלף עובדי מרכז חרוניצ'וב, המתחם יאכלס 20,000 עובדים). המרכז יהווה חלק מהאזור הכלכלי המיוחד המכונה טכנופוליס "מוסקבה" המאגד פארקי תעשייה וטכנולוגיות בעיר הבירה של רוסיה. פרט לתאגיד רוסקוסמוס שימקם במתחם את משרדיו הראשיים יועברו לכאן גם חברות חלל כמו תאגיד הטילים והחלל המאוחד, TsENKI, Glavkosmos ותאגידי חלל אחרים. משרדי רוסקוסמוס ימוקמו במגדל, בשטח כולל של 250,000 מ"ר, שיהיה דומיננטי וגובהו יגיע ל-200 מטרים, המגדל בעל מראה משולש יכלול בניינים אופקיים המחוברים אליו. לבנייה הוקצה שטח של 6.9 דונם. לאחר הבנייה, בניין המרכז יועבר לידי מרכז חרוניצ'וב, בצעד שנועד לסייע בשיפור מצבו הכלכלי. ריכוז המפעלים והתעשיות בענף החלל נועד ליצור אפקט סינרגיסטי מגידול בעוצמת האינטראקציה ושיתוף הפעולה ביניהם, יצירת סביבה חדשה באופן איכותי וצמצום העלויות הכלכליות של המפעלים (מתוכנן חיסכון כולל של כמיליארד רובל לשנה). הרעיון של יצירת מרכז חלל לאומי הוצע בשנת 2018 על ידי ראש רוסקוסמוס דמיטרי רוגוזין; על משימת הקמתו הכריז נשיא רוסיה ולדימיר פוטין בנאומו בפני האספה הפדרלית בפברואר 2019 והרעיון להציב את המרכז בשטחו של מרכז חרוניצ'ב הציע ראש עיריית מוסקבה, סרגיי סוביאנין. בניית מרכז החלל הלאומי מתבצעת על ידי חברת החזקות הבנייה וההנדסה "Mosinzhproekt". הבנייה החלה בשנת 2019, סיום הבנייה מתוכנן בשנת 2022 ובשנת 2023 ארגוני התעשייה השונים יעברו אליו. בניית המרכז נמשכה גם בתקופת מגפת הקורונה ברוסיה, למרות הודעת העירייה על הפסקת עבודות בנייה במוסקבה. מדיה וקבצים בנושא מרכז החלל הלאומי במוסקבה בוויקישיתוף מוסקבה אישרה את הרעיון של בניית מרכז החלל הלאומי (ברוסית) שידור חי, מאתר הבנייה И целой вселенной мало: как деньги Национального космического центра превратились в пузырьки, איזבסטיה НАЦИОНАЛЬНЫЙ КОСМИЧЕСКИЙ ЦЕНТР В МОСКВЕ ОБЕСПЕЧИТ ПОРЯДКА 20 ТЫСЯЧ РАБОЧИХ МЕСТ – МАРАТ ХУСНУЛЛИН Национальный космический центр: здание будет в форме орбитальной станции "«Роскосмос» построит в Москве Национальный космический центр" (ברוסית). Новости Mail.ru. 2019-02-22. נבדק ב-2019-10-03. Национальный космический центр: здание будет в форме орбитальной станции Утверждена концепция Национального космического центра // «Роскосмос» «Русский космос», № 1-2020, стр.4—9 Национальный космический центр в Москве построят в 2023 году Роскосмос продолжит строить Национальный космический центр